Amnesia disosiatif

**Amnesia disosiatif**, juga dikenali sebagai amnesia psikogenik, adalah penyakit disosiatif yang dicirikan oleh jurang pada ingatan secara retrospektif. Jurang ini dicirikan oleh ketidakupayaan untuk mengingat maklumat peribadi, yang biasanya menyakitkan atau traumatik.  Konsep ini kontroversi secara saintifik dan masih dipertikaikan.  

Amnesia disosiatif pada asalnya dikenali sebagai amnesia psikogenik, keadaan ingatan yang dicirikan oleh kehilangan ingatan secara berepisod retrograde, dalam julat masa tidak dijangka, yang boleh terjadi selama berjam-jam, tahun, atau dekad. 

Sindrom klinikal biasa gangguan ingatan (berbanding dengan amnesia organik) ialah seseorang yang mengalami amnesia psikogenik secara mendalam tidak dapat mengingat maklumat peribadi tentang diri mereka sendiri; terdapat lompang pada pengetahuan mereka terhadap diri sendiri, yang menjejaskan pengetahuan diri asas, seperti siapa mereka.  Amnesia psikogenik berbeza daripada amnesia organik kerana ia dianggap disebabkan oleh faktor bukan semulajadi: tiada kerosakan pada struktur otak, tetapi hanya disebabkan oleh jenis tekanan psikologi yang mencetuskan amnesia. 

## Definisi
Amnesia psikogenik ditakrifkan sebagai kewujudan amnesia retrograde (ketidakupayaan untuk mengakses ingatan yang disimpan sebelum permulaan amnesia) tetapi bukan amnesia anterograde (ketidakupayaan untuk memperoleh ingatan jangka panjang yang baru).    Akses kepada ingatan lampau mungkin terhalang,  manakala tahap kemerosotan kepada ingatan jangka pendek, ingatan semantik dan ingatan prosedur adalah berbeza antara kes.  Fungsi ingatan lain biasanya kurang terjejas berbanding ingatan autobiografi retrograde, yang dianggap sebagai ciri amnesia psikogenik.  Walau bagaimanapun, kebolehubahan gangguan ingatan di kalangan kes-kes amnesia psikogenik menimbulkan persoalan tentang kriteria neuropsikologi yang sebenar, kerana walaupun wujud kajian yang mendalam terhadap pelbagai kes, tiada konsensus yang mana defisit ingatan adalah khusus untuk amnesia psikogenik.

## Sebab
Etiologi neurologi amnesia psikogenik masih diperdebatkan.   Walaupun dalam kes amnesia organik, di mana terdapat lesi atau kerosakan struktur pada otak, pakar masih perlu berjaga-jaga dalam menentukan punca terjadinya hilang ingatan, kerana hanya kerosakan pada bahagian otak yang kritikal kepada pemprosesan ingatan yang boleh mengakibatkan kemerosotan ingatan.  Penyebab amnesia organik adalah sukar untuk ditemui, dan selalunya kedua-dua pencetus organik dan psikologi dikaitkan.  Kegagalan untuk mencari punca organik boleh mengakibatkan diagnosis bahawa amnesia adalah psikologi, tetapi ada kemungkinan bahawa beberapa punca organik mungkin tidak dikesan pada peringkat awal, manakala penyakit neurologi lain dianggap organik secara jelas (seperti migrain) walaupun tiada kerosakan fungsi yang kelihatan.  Kemungkinan pesakit menipu mengenai simptom juga perlu diambil kira.  

Diagnosis amnesia psikogenik telah menurun sejak persetujuan dicapai dalam bidang amnesia, yang mana menunjukkan berlakunya diagnosis yang berlebihan sebelum ini.  Terdapat juga spekulasi mengenai amnesia psikogenik kerana ia berkaitan dengan 'pure retrograde amnesia', kerana kedua-duanya menyebabkan kehilangan ingatan retrograde. Tambahan pula, walaupun tiada kerosakan fungsi atau lesi otak boleh dilihat dalam kes amnesia retrograde tulen, tidak seperti amnesia psikogenik, adalah tidak dipersetujui bahawa hanya psikologi semata-mata atau 'psikogenik pencetus' adalah penyebab kepada amnesia retrograde tulen.Punca psikologi, seperti tekanan emosi, berlaku secara kerapa dalam kehidupan seharian, walaupun amnesia retrograde penuh dianggap sangat jarang berlaku. Juga, kemungkinan kerosakan organik jatuh di bawah ambang semasa pengecaman tidak semestinya membayangkan bahawa ia tidak wujud, dan agak mungkin bahawa kedua-dua punca psikologi dan organik wujud dalam amnesia retrograde tulen.

### Perbandingan dengan amnesia organik
Kelupaan psikogenik berbeza daripada amnesia organik dalam beberapa cara, salah satunya ialah, tidak seperti amnesia biologi, amnesia psikogenik dihipotesiskan untuk berkembang apabila tiada kerosakan struktur pada otak atau lesi otak.  Seperti yang dinyatakan sebelum ini, genesis amnesia psikogenik adalah kontroversi  kerana penyebabnya tidak selalu jelas,  dan kedua-dua tekanan psikologi dan amnesia organik mungkin terdapat dalam kes tertentu.  Sejarah pramorbid penyakit psikiatri, seperti kemurungan, sering diandaikan hadir bersama dengan tekanan psikologi, walaupun tidak selalu.  

Oleh kerana amnesia organik selalunya sukar dikesan, membezakan antara amnesia organik dan psikogenik adalah mencabar, dan konteks pengalaman yang mencetuskan (contohnya, jika terdapat ketagihan dadah) serta simptomologi pesakit sering diambil kira.   Amnesia psikogenik dianggap berbeza secara kualitatif daripada amnesia biologi kerana ia menyebabkan kehilangan ingatan autobiografi secara retrograde manakala ingatan semantik kekal utuh. 

Dalam kebanyakan kes amnesia organik, kecerunan kehilangan ingatan sementara adalah paling tinggi, manakala dalam amnesia psikogenik, kecerunan kehilangan ingatan autobiografi retrograde adalah berterusan tetap. Walaupun terdapat banyak maklumat tentang bagaimana amnesia psikogenik berbeza daripada amnesia organik, perbezaan antara aspek neurologi dan psikologi kadangkala sukar dibuat dan masih menjadi perbalahan.   

## Diagnosis
Penilaian fungsi aktiviti otak untuk amnesia psikogenik boleh dilakukan menggunakan teknik pengimejan seperti fMRI, PET, dan EEG, sesuai dengan penemuan klinikal.  Menurut beberapa kajian, amnesia biologi dan psikogenik melibatkan beberapa kawasan otak temporo-frontal yang sama.  

## Rawatan
Oleh kerana amnesia psikogenik ditakrifkan oleh kekurangan kerosakan fizikal pada otak,  rawatan dengan kaedah fizikal adalah sukar.  Walau bagaimanapun, membezakan antara kehilangan ingatan organik dan disosiatif telah digambarkan sebagai langkah pertama yang penting dalam rawatan yang berkesan.  Rawatan sebelum ini telah cuba untuk mengurangkan amnesia psikogenik dengan merawat minda itu sendiri, didorong oleh idea-idea yang terdiri daripada tanggapan seperti 'teori pengkhianatan' untuk menjelaskan kehilangan ingatan yang dikaitkan dengan penganiayaan yang berlarutan oleh penjaga.  

## Kontroversi
Konsep ini kontroversi secara saintifik dan masih dipertikaikan.   Pengkritik berhujah amnesia disosiatif hanyalah penjenamaan semula konsep ingatan yang ditindas. 

## Lihat juga

* Depersonalisasi
* Gangguan disosiatif
* Kesan tekanan pada ingatan

## Rujukan